Diari Oficial de la Generalitat Valenciana


Sumari del DOGV 4701, del 27-02-2004 (2004/1447)

Notificació de la resolució d'11.11.03, del director general de Farmàcia i Productes Sanitaris, recaiguda en l'expedient OF 36/03, a Carlos González Carbonell.
---------------------------------------------------------------------------------------------------------------------------------------------------------------

### Dades del document

Número de DOGV
:   4701

Data del DOGV
:   27-02-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/1447


Organisme emissor
:   Conselleria de Sanitat

Tipus de document
:   Anunci

Notificació de la resolució d'11.11.03, del director general de Farmàcia i Productes Sanitaris, recaiguda en l'expedient OF 36/03, a Carlos González Carbonell. [2004/X1447]
  
No s'ha pogut notificar de forma personal i directa a Carlos González Carbonell, la resolució del director general de Farmàcia i Productes Sanitaris, de data 11 de novembre de 2003, recaiguda en l'expedient OF 36/03. Se'n fa ara la publicació en el Diari Oficial de la Generalitat Valenciana, i en el tauler d'edictes de l'Ajuntament de València, en compliment de l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 30 de gener de 2004.- El director general de Farmàcia i Productes Sanitaris: José Luis Gomis Gavilán.
  
«Vista la sol·licitud formulada per Carlos González Carbonell, a l'empara de l'article 3.1.b), del RD 909/78, de 14 d'abril, per a l'obertura d'una nova oficina de farmàcia al municipi d'Alboraia, zona compresa pel municipi de València, l'autopista A-7, del municipi de Meliana i la mar, i examinats els següents
  
Antecedents de fet:
  
I. Amb data 6 de maig de 1996, Carlos González Carbonell va sol·licitar, davant el Col·legi Oficial de Farmacèutics de la província de València, la necessària autorització per a l'obertura d'una nova oficina de farmàcia, a l'empara del que disposa l'article 3.1.b) del RD 909/78, de 14 d'abril, i s'inicia el tràmit de l'expedient núm. 80/96.
  
II. Amb data 1 de març de 2002, el Col·legi Oficial de Farmacèutics de la província de València, trasllada l'expedient a la Conselleria de Sanitat.
  
III. El tràmit de l'expedient es posà en coneixement dels farmacèutics establits en el municipi d'Alboraia, i es va fer l'obertura d'un període probatori a fi d'acreditar la concurrència dels requisits necessaris per a la concessió de l'autorització sol·licitada, així com d'audiència i vista en l'expedient.
  
Als anteriors fets s'apliquen els següents:
  
Fonaments jurídics
  
I. Esta Conselleria de Sanitat és competent per a resoldre la present sol·licitud en virtut del que disposa el Reial Decret 278/80, 25 de gener, sobre transferència de competències en matèria de sanitat; Llei 5/1983, de 30 de desembre, de Govern Valencià, Decret 105/98, de 21 de juliol, del Govern Valencià, sobre competències en matèria d'ordenació farmacèutica i Decret 116/2003, d'11 de juliol, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Sanitat.
  
II. Atés que es formula sol·licitud a l'empara de l'article 3.1.b), del RD 909/78, de 14 d'abril, la qüestió a debatre, se centra a determinar, si en la zona proposada del municipi d'Alboraia es donen els requisits establits en la citada norma d'excepció, és a dir, l'existència d'un nucli de població amb una dificultat superior a l'habitual per a l'accés al servici farmacèutic establit en el municipi i que el dit nucli de població reunisca almenys 2.000 habitants que hagen de beneficiar-se de l'obertura de l'oficina de farmàcia sol·licitada. Tot això atenent les circumstàncies existents en el moment de la sol·licitud.
  
En el present supòsit pel sol·licitant, no s'aporta cap documentació que permeta valorar si la zona designada constituïx, a efecte d'autorització d'obertura d'una nova oficina de farmàcia un nucli de població, atés que la sola existència dels elements diferenciadors que s'al·leguen no implica que la zona constituïsca un nucli als efectes d'autorització de noves oficines de farmàcia, sinó que el requisit fonamental és l'existència d'un grup homogeni de població a qui l'oficina de farmàcia reporte una millora en el servici farmacèutic. Al contrari, en el present supòsit, la zona geogràfica delimitada conté dos nuclis de població, un situat al nord (Port Saplaya) i un altre en l'extrem sud (Residències Vera), separats entre si per una gran distància i faltats de comunicació, de forma que difícilment tots els habitants que es pretenen computar resultaran beneficiats per l'oficina de farmàcia que es pretén establir.
  
D'altra banda, tampoc es complix el requisit de reunir els 2.000 habitants necessaris per a concedir l'autorització, ja que els habitants a tindre en compte, són els existents en el moment de la sol·licitud, per a tot això el sol·licitant va aportar a l'expedient un certificat acreditatiu del nombre d'habitants empadronats, que ?entre els termes municipals de València i Meliana, l'Autopista A-7 i la platja ascendix a nou-centes setanta-quatre (974)?, sense que puga aplicar-s'hi la població existent en anys posteriors com pretén el sol·licitant.
  
En conseqüència, vistos els anteriors fets i fonaments jurídics, resolc denegar la sol·licitud formulada per Carlos González Carbonell, a l'empara de l'article 3.1.b) del RD 909/78, de 14 d'abril, per a l'obertura d'una nova oficina de farmàcia en el municipi d'Alboraia, zona compresa pel municipi de València, l'autopista A-7, el municipi de Meliana i el mar.
  
Que es notifique la present resolució als interessats amb l'advertència que no exhaurix la via administrativa i que hi poden interposar recurs d'alçada davant el conseller de Sanitat, en el termini d'un mes, comptat a partir de l'endemà de la data de notificació.